Legal Document

Category: 242

Text:
1. ΒΑΣΙΛΙΚΟΝ ΔΙΑΤΑΓΜΑ της 13/18 Ιουν.1936 Περί της επί προσωρινή ατελεία και παρακαταθήκη των εισαγωγικών τελών, εισαγωγής εκ του εξωτερικού υγράς αμμωνίας της δασμολογικής κλάσεως 159 η/5 προς παρασκευήν αμμωνιακών αλάτων κλπ., και εξαγωγήν αυτών εις την αλλοδαπήν ή αποταμίευσιν Έχοντες υπ’ όψει:1)Την παρ.1 εδάφ.Β΄ ως και την παρ.3 του άρθρ.2 του Νόμ.4607 της 1.5.1930 «περί τροποποιήσεως διατάξεων των περί Τελωνειακού Δασμολογίου Νόμων», 2)σχετικήν γνωμοδότησιν του παρά τω Υπουργείω Εθνικής Οικονομίας Συμβουλίου Βιομηχανίας, 3)σύμφωνον γνώμην της Διαρκούς Επιτροπής του Δασμολογίου και των Εμπορικών Συμβάσεων και 4)γνωμάτευσιν του Συμβουλίου Επικρατείας, προτάσει των Ημετέρων επί των Οικονομικών και της Εθνικής Οικονομίας Υπουργών, αποφασίζομεν και διατάσσομεν: Άρθρ.1.-1.Επιτρέπεται εις τους εργοστασιάρχας παρασκευής αμμωνιακών αλάτων, ρευστοποιημένης αμμωνίας και διαλελυμένης τοιαύτης χημικώς καθαράς, τους ασκούντας βιομηχανίαν, η επί παρακαταθήκη των εισαγωγικών τελών και των παρομαρτούντων φόρων και λοιπών δικαιωμάτων, παραλαβή εκ της αλλοδαπής, διαλελυμένης αμμωνίας (υγράς αμμωνίας) της δασμολογικής κλάσεως 159 η/5 προς παρασκευήν των ανωτέρω βιομηχανικών προϊόντων και εξαγωγήν αυτών εις το Εξωτερικόν ή αποταμίευσιν εις τας αποθήκας του Δημοσίου ή τας Αποθήκας της Προνομιούχου Εταιρείας Γενικών Αποθηκών της Ελλάδος. 2.Τα εισαγωγικά τέλη και οι παρομαρτούντες φόροι και δικαιώματα κατατίθενται κατά την παραλαβήν της υγράς αμμωνίας εις τον αρμόδιον Τελωνειακόν Ταμίαν επί διπλοτύπω αποδείξει τούτου, αποδίδονται δε εν όλω ή εν μέρει μετά την ολικήν ή μερικήν αυτών, εντός προθεσμίας εξ μηνών από της παραλαβής, πραγματοποίησιν της εις το εξωτερικόν αποστολής ή της αποταμιεύσεως των παραχθέντων βιομηχανικών προϊόντων. 3.Την επομένην της λήξεως της εν τη προηγουμένη παρ.2 οριζομένης προθεσμίας, χρεούται η σχετική αίτησις μεταποιήσεως διά το ποσόν της μήπω εξαχθείσης ή μήπω αποταμιευθείσης υγράς αμμωνίας, υπό μορφήν των ως άνω βιομηχανικών προϊόντων και εισάγεται το αναλογούν εις ταύτην ποσόν των παρακατεθέντων εισαγωγικών τελών και λοιπών δικαιωμάτων ως τακτικόν δημόσιον έσοδον. Άρθρ.2.-Οι εργοστασιάρχαι οι βουλόμενοι να τύχωσιν του πλεονεκτήματος της επιστροφής του δασμού της υγράς αμμωνίας, οφείλουσι να υποβάλωσιν εις το Υπουργείον των Οικονομικών αίτησιν εν η δέον να ορίζωσιν ακριβώς την τοποθεσίαν του εργοστασίου αυτών, αν το εργοστάσιον ανήκει εις αυτούς αποκλειστικώς ή εις Εταιρείαν, την κατ’ ανώτατον όριον ετησίαν δυνατήν παραγωγήν του εργοστασίου των εις αμμωνιακά άλατα, ρευστοποιημένην αμμωνίαν και διαλελυμένην τοιαύτην χημικώς καθαράν, κεχωρισμένως δι’ έκαστον είδος δια των υπαρχόντων μηχανημάτων και των άλλων διατιθεμένων μέσων, και το παρ’ αυτών χρησιμοποιηθησόμενον ποσόν υγράς αμμωνίας, και ούτινος η εις αέριον αμμωνίαν (NH3) περιεκτικότης αυτού δεν δύναται ετησίως να είναι ολιγωτέρα των 25000 χ/μων αμμωνίας (NH3), προς τούτοις δε και το Τελωνείον δι’ ου πρόκειται να γίνη η εισαγωγή της παραληφθησομένης υγράς αμμωνίας. Το Υπουργείον των Οικονομικών άμα τη υποβολή της αιτήσεως συνιστά επιτροπήν εκ δύο Χημικών της Διευθύνσεως του Γ.Χ.Κ. ή του αρμοδίου Παραρτήματος του Γ.Χ.Κ. και του αρμοδίου Τελώνου ή του παρά τούτου ορισθησομένου ελεγκτού προς ην διαβιβάζει την αίτησιν. Η Επιτροπή προβαίνει εις τον έλεγχον του περιεχομένου της υποβληθείσης αιτήσεως και αποφαίνεται περί της κατ’ έτος παραδοτέας κατ’ ανώτατον όρον ποσότητος, εις αέριον, αμμωνίαν, κατά βάρος, εκ της αλλοδαπής εις τον εργοστασιάρχην επί προσωρινή ατελεία, συντάσσουσα περί τούτου έκθεσιν υποβαλλομένην εις το Υπουργείον των Οικονομικών. Επί τη βάσει της εκθέσεως ταύτης το Υπουργείον των Οικονομικών χορηγεί εις το εργοστάσιον το πλεονέκτημα της επί προσωρινή ατελεία παραλαβής υγράς αμμωνίας, ορίζον άμα το ποσόν της κατ’ έτος παραδοτέας αμμωνίας, ως και το Τελωνείον δι’ ου επιτρέπεται η εισαγωγή της αμμωνίας και δι’ ου εξασθήσονται τα δι’ αυτής παραχθησόμενα βιοΣελ.491 30.Η.α.16 Προσωρινές Ατέλειες Υγρή Αμμωνία 30.Η.β.1 μηχανικά προϊόντα. Η απόφασις αύτη, κοινοποιείται προς τε την Διεύθυνσιν του Γενικού Χημείου του Κράτους, τον Τελώνην, και το αρμόδιον Παράρτημα του Γ.Χ.Κ. και τον εργοστασιάρχην. Επί τη βάσει του χορηγηθέντος πλεονεκτήματος της επί προσωρινή ατελεία εισαγωγής αμμωνίας, ο αρμόδιος Τελώνης επιτρέπει την επί παρακαταθήκη των εισαγωγικών τελών παράδοσιν εις τον αιτούντα εργοστασιάρχην υγράς αμμωνίας, ης η εις αέριον αμμωνίαν (ΝΗ3) περιεκτικότης αυτής δεν δύναται να είναι εις ποσότητα ελάσσονα των 1.000 χιλ/μων εφ’ άπαξ και μέχρι συμπληρώσεως του καθορισθέντος ποσού ετησίως. Το κατά την προηγουμένην παράγραφον χορηγηθέν πλεονέκτημα δύναται, διά μεταγενεστέρας αποφάσεως του Υπουργού των Οικονομικών να τροποποιηθή ως προς το ποσόν της αμμωνίας ή και να ανακληθή τούτο, εφ’ όσον ήθελεν αποδειχθή ότι ο εργοστασιάρχης δεν συνεμορφώθη τελείως προς τους αφορώντας την τοιαύτην προσωρινήν ατέλειαν όρους του παρόντος Δ/τος. Άρθρ.3.-Η επί παρακαταθήκη των εισαγωγικών τελών και των παρομαρτούντων φόρων και λοιπών δικαιωμάτων, εισαγωγή υγράς αμμωνίας εκ της αλλοδαπής επιτρέπεται μόνον διά των Τελωνείων Α΄και Β΄τάξεως και εφ’ όσον εν τη αυτή πόλει της έδρας του Τελωνείου, ευρίσκεται εγκατεστημένον και παράρτημα του Γενικού Χημείου του Κράτους. Η δε εξαγωγή ή αποταμίευσις των εκ τούτων παρασκευασθησομένων προϊόντων, δέον να γίνηται διά της αυτής Τελωνειακής Αρχής, δι’ ης εγένετο και η εισαγωγή της υγράς αμμωνίας. Άρθρ.4.-Πας εργοστασιάρχης εισάγων κατά τ' ανωτέρω υγράν αμμωνίαν υποχρεούται να τηρή ίδιον βιβλίον μονογεγραμμένον και ηριθμημένον κατά σελίδα παρά της αρμοδίας Τελωνειακής Αρχής, εν ω δέον να εγγράφη κατά χρονολογικήν σειράν ανελλειπώς και άνευ διαγραφών ή ξεσμάτων την εκάστοτε εισαγομένην ποσότητα υγράς αμμωνίας ως και την επί τοις εκατόν περιεκτικότητα αυτής εις αέριον αμμωνίαν (ΝΗ3) τον αριθμόν της διασαφήσεως εισαγωγής και αιτήσεως αναλώσεως το εκάστοτε χρησιμοποιούμενον ποσόν ταύτης, το είδος και ποσόν των παρασκευασθέντων προϊόντων. Αφ’ ετέρου εν τω αυτώ βιβλίω και εις ιδιαιτέραν μερίδα θα καταχωρούνται αι εις την αλλοδαπήν πραγματοποιούμεναι εκάστοτε εξαγωγαί των διαφόρων προϊόντων των προερχομένων εκ της κατά τ’ ανωτέρω εισαχθείσης αμμωνίας, το είδος και η ποσότης αυτών ως και ο αριθμός και η ημερομηνία της σχετικής διασαφήσεως εξαγωγής και εκθέσεως αναλύσεως αυτών. Σελ.492 Άρθρ.5.-Η Τελωνειακή αρχή άμα τη καταθέσει της διασαφήσεως εισαγωγής ή αιτήσεως αναλώσεως παρά του εργοστασιάρχου εις ον εχορηγήθη το πλεονέκτημα της επί προσωρινή ατελεία εισαγωγής υγράς αμμωνίας, λαμβάνει δείγμα εκ της προοριζομένης να εισαχθή υγράς αμμωνίας, όπερ αποστέλλει εις το αρμόδιον Παράρτημα του Γενικού Χημείου του Κράτους προς εξέτασιν. Τούτο προβαίνει εις τον προσδιορισμόν της περιεχομένης εν αυτή αερίου αμμωνίας (ΝΗ3), κατά βάρος, επί τοις εκατόν το δε αποτέλεσμα της εξετάσεως ανακοινοί εις την Τελωνειακήν Αρχήν διά την χρέωσιν του εργοστασιάρχου εν τοις οικείοις βιβλίοις του Τελωνείου. Άρθρ.6.-Προκειμένου περί εξαγωγής εις την αλλοδαπήν ή αποταμίευσιν των εκ της παραληφθείσης υγράς αμμωνίας παρασκευασθέντων προϊόντων, αναγράφεται εν τη κατατεθειμένη διασαφήσει εκτός των λοιπών κατά τους Τελωνειακούς νόμους οριζομένων στοιχείων το μικτόν και καθαρόν βάρος των εξαχθησομένων αμμωνιακών αλάτων κλπ. και η περιεκτικότης αυτών εις αέριον (ΝΗ3) κατά βάρος. Κατά την εξαγωγήν ή αποταμίευσιν ο υπό της Τελωνειακής Αρχής ορισθησόμενος ελεγκτής, εξακριβώνει το ποσόν του εξαγομένου προϊόντος, και συντάσσει έκθεσιν περί τούτου προσυπογραφομένην και υπό του ενδιαφερομένου, παραλαμβάνει δε και δείγμα εις διπλούν εξ εκάστου είδους, όπερ σφραγίζεται εκ της σφραγίδος του παρισταμένου υπαλλήλου και της του εξαγωγέος ή του αντιπροσώπου αυτού, ως και Χημικού του αρμοδίου Χημικού Παραρτήματος. Αντίγραφον της εκθέσεως ταύτης μετά των δύο δειγμάτων, διαβιβάζεται εις το αρμόδιον Παράρτημα του Γενικού Χημείου του Κράτους το οποίον προβαίνει εις την ανάλυσιν του ενός δείγματος προς εξακρίβωσιν αφ’ ενός μεν του είδους αυτού, αφ’ ετέρου δε εις τον προσδιορισμόν της εις αμμωνίαν (ΝΗ3) περιεκτικότητος αυτού, ήτις θα υπολογίζηται επί 100 χιλιογράμμων βάρους καθαρού προϊόντος. Επί τη βάσει δε του αποτελέσματος της αναλύσεως και του ποσού των εξαγομένων προϊόντων υπολογίζει την ποσότητα της αντιστοιχούσης αερίου αμμωνίας (ΝΗ3) κατά βάρος εξ ης παρεσκευάσθησαν ταύτα και συντάσσει έκθεσιν περί τούτου ην διαβιβάζει προς την Τελωνειακήν Αρχήν. Η Τελωνειακή Αρχή κοινοποιεί εντός πέντε ημερών το αποτέλεσμα της αναλύσεως εις τον ενδιαφερόμενον εξαγωγέα όστις δικαιούται εντός πέντε ημερών από της κοινοποιήσεως να ζητήση την επανεξέτασιν επί του ετέρου των δειγμάτων, εάν ενίσταται κατά του αποτελέσματος της αναλύσεως. Η δευτέρα αύτη εξέτασις γίνεται υπό της Κεντρικής υπηρεσίας του Γενικού Χημείου του Κράτους, προς ην υποβάλλεται το ταχύτερον το φυλασσόμενον δεύτερον δείγμα, μετ’ αντιγράφου της τε εκθέσεως δειγματοληψίας και της εκθέσεως αναλύσεως. Το αποτέλεσμα της δευτέρας 30.Η.β.1 Υγρή Αμμωνία ταύτης αναλύσεως είναι υποχρεωτικόν δια τον εξαγωγέα. Προς υπολογισμόν της εις τα εξαγόμενα προϊόντα περιεχομένης αμμωνίας (ΝΗ3) λαμβάνεται υπ’ όψει ότι εκατόν χ/μα βάρους εκάστου προϊόντος περιέχουσιν αμμωνίαν (ΝΗ3) κατά βάρος, ως κάτωθι: 1)Βρωμιούχον αμμώνιον, 18,25% χ/μα αμμωνίας. 2)Όξινον ανθρακικόν αμμώνιον 22,66% χ/μα αμμωνίας. 3)Ουδέτερον ανθρακικόν αμμώνιον 31,25% χ/μα αμμωνίας. 4)Διά την εξαγομένην διαλελυμένην αμμωνίαν χημικώς καθαράν, υπολογίζηται η αντιστοιχούσα αμμωνία εξ ης παρήχθη, διά του προσδιορισμού της περιεκτικότητος εις αμμωνίαν (ΝΗ3), κατά βάρος, ηυξημένη κατά 5% λόγω βιομηχανικής φύρας, και 5)Διά την εξαγομένην πεπιεσμένην αέριον αμμωνίαν την εντός χυτοσιδηρών δοχείων περιεχομένην (μπομπών), θα υπολογίζηται η αντιστοιχούσα αμμωνία εξ ης παρήχθη, διά της αυξήσεως κατά 5% λόγω βιομηχανικής φύρας, του καθαρού βάρους της πεπιεσμένης αμμωνίας, του προκύπτοντος μετά την αφαίρεσιν εκ του μικτού βάρους, του αποβάρου των χυτοσιδηρών δοχείων. Άρθρ.7.-Η Τελωνειακή Αρχή επί τη βάσει των κατά το προηγούμενον άρθρον, εκθέσεων αναλύσεως και των λοιπών δικαιολογητικών της αποταμιεύσεως ή των αποδεικτικών της πραγματοποιήσεως της εξαγωγής, αποδίδει εις τον εργοστασιάρχην εκ των παρακατατεθέντων τελών κλπ. το αναλογούν εις τα εξαχθέντα ή αποταμιευθέντα είδη ποσόν. Εις τον επί των Οικονομικών Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ.493 Υγρή Αμμωνία 30.Η.β.1